smcproject/ml-wiki-sentences huggingface dataset:
ജസ്റ്റിസ് എ.എസ് ആനന്ദ് 17 ഫെബ്രുവരി 2003 - 31 ഒക്ടോബർ 2006 5.
ജസ്റ്റിസ് എസ്. രാജേന്ദ്ര ബാബു 2 ഏപ്രിൽ 2007  - 31 മെയ് 2009 6.
ജസ്റ്റിസ് കെ.ജി. ബാലകൃഷ്ണൻ 7 ജൂൺ 2010  -   11 മെയ് 2015 7.
ജസ്റ്റിസ് എച്.എൽ ദത്തു 29 ഫെബ്രുവരി 2016- ----- ആക്ടിങ് ചെയർമാൻമാർ ജസ്റ്റീസ്.
സിറിയക് ജോസഫ് (2015 മെയ് 11 മുതൽ 2016 ഫെബ്രുവരി 28 വരെ) ഡോ. ജസ്റ്റീസ്.
ശിവരാജ് പട്ടേൽ (2006 നവംബർ 01 മുതൽ 2007 ഏപ്രിൽ 01 വരെ) ജസ്റ്റീസ്.
ജി.പി മാത്തൂർ (2009 ജൂൺ 01 മുതൽ 2010 ജൂൺ 06 വരെ) അവലംബം ↑ http://nhrc.nic.in/ ↑ ↑ ↑ http://www.madhyamam.com/news/106550/110806%5Bപ്രവർത്തിക്കാത്ത+കണ്ണി%5D National Human Rights Commission Official Website
കൊമ്പ് (വാദ്യം) ഇംഗ്ലീഷ് വിലാസം https://ml.wikipedia.org/wiki/Kombu_(instrument) പൂരത്തിന് കൊമ്പൂതുന്നവരുടെ നിര
കേരളീയ വാദ്യോപകരണമായ കൊമ്പ് വെങ്കലത്തിൽ നിർമിച്ച വളഞ്ഞ കുഴൽ‌രൂപത്തിലുള്ള ഒരു സുഷിരവാദ്യമാണ്.
വായിൽ ചേർത്ത് പിടിക്കുന്ന ചെറുവിരൽ വണ്ണത്തിലുള്ള താഴത്തെ ഭാഗം, ക്രമേണ വ്യാസം കൂടി വരുന്ന മദ്ധ്യ ഭാഗം, വീണ്ടും വ്യാസം വർദ്ധിച്ച് തുറന്നിരിക്കുന്ന മുകൾ ഭാഗം എന്നിങ്ങനെ മൂന്ന് ഭാഗങ്ങളുണ്ട്.
ഊതേണ്ട ഘട്ടത്തിൽ ഈ മൂന്ന് ഭാഗങ്ങളെ പിരിയിട്ട് ഘടിപ്പിക്കുന്നു.
പഞ്ചവാദ്യത്തിൽ കൊമ്പിനു പ്രധാന പങ്കുണ്ട്.
ഇത് ഊതാൻ ശ്വാസനിയന്ത്രണവും നല്ല അഭ്യാസവും ആവശ്യമാണ്.
കൊമ്പ് പറ്റ് കൊമ്പിന്റെ ചിത്രം
കൊമ്പിന് സാധാരണയായി ഒരു പക്ക വാദ്യം എന്ന നിലയാണുള്ളത്.
പഞ്ചവാദ്യത്തിലും ചെണ്ടമേളത്തിനും അനുസാരിയായിട്ടുമാത്രമാണ് കൂടുതലും കൊമ്പ് എന്ന വാദ്യം ഉപയോഗിക്കപ്പെടുന്നത്.
അതു കൊണ്ടു തന്നെ കൊമ്പുവാദകനായ കലാകാരന്റെ ആത്മപ്രകാശനത്തിനുപകാരപ്രദമായ ഒരു അവസരം കുറവായിരുന്നു.
അതിനുപരിഹാരമായി രൂപപ്പെടുത്തിയ വാദ്യ പദ്ധതിയാണ് കൊമ്പ് പറ്റ് എന്നറിയപ്പെടുന്നത്.
പുരാതന കാലത്ത് രാജഭരണത്തിൻ കീഴിൽ കൊമ്പ് പറ്റ് വിളംബരങ്ങൾക്കും യുദ്ധവിജയത്തെ ഘോഷിക്കുന്ന രണഭേരിമുഴക്കാനായും ആണ് കൂടുതലും ഉപയോഗിച്ചിരുന്നത്.
വിളക്കാചാരത്തിന്റെ ഭാഗമായാണ് കൊമ്പ് പറ്റ് അവതരിപ്പിക്കുക.
മുൻപ് ആചാര പദ്ധതികൾ വളരെ കൃത്യമായി പരിപാലിച്ചിരുന്ന പറ്റ് വളരെ പ്രധാനമായ ഒരു വാദ്യ മേളമായിരുന്നെന്നു കരുതപ്പെടുന്നു.
കൊമ്പിന്റെ വാദനത്തിലൂടെ മാത്രം പ്രശസ്തമായ കുടുംബക്കാരുടെ ചരിത്രം ഇതിനെ സാധൂകരിക്കുന്ന തെളിവായി കണക്കാക്കപ്പെടുന്നു.
ഇപ്പോൾ ഇത് വളരെ വിരളമായി മാത്രം നടത്തപ്പെട്ടുന്ന ഒരു മേളമാണ്.
ഇടക്കാലത്ത് വളരെ ക്ഷയോന്മുഖമായിരുന്ന ഈ മേളരൂപം, വീണ്ടും നടത്തി വരുന്നു.
2013-ൽ കൊല്ലത്തെ ആനന്ദോത്സവ വേദിയിൽ 444-കൊമ്പുകൾ അണിനിരന്ന കൊമ്പ് പറ്റ് ഗിന്നസ് ബുക്ക് ഓഫ് വേൾഡ് റെക്കോർഡിൽ ഇടം പിടിച്ചിരുന്നു.
പ്രസിദ്ധ കൊമ്പ് വാദകർ മഠത്തിലാത്ത് നാണുനായർ മച്ചാട് അപ്പുനായർ മച്ചാട് രാമകൃഷ്ണൻ നായർ മച്ചാട് മണികണ്ഠൻ കുമ്മത്ത് രാമൻകുട്ടി നായർ കോങ്ങാട് രഞ്ജിത്ത് തൃക്കൂർ അനിലൻ അവലംബങ്ങൾ പുറത്തേക്കുള്ള കണ്ണികൾ Kombu (instrument) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊമ്പ്, അനന്തന്റെ ചിത്രശേഖരം Archived 2015-10-25 at the Wayback Machine
ദ്രവ്യതരംഗം
എല്ലാ ദ്രവ്യങ്ങളും തരംഗസ്വഭാവം കാണിക്കുന്നു.
ഉദാഹരണത്തിന്, ഇലക്ട്രോണുകളുടെ ഒരു ബീമിനെ പ്രകാശത്തിന്റെ ബീമായോ ജലതരംഗമായോ വിസരിപ്പിക്കാൻ കഴിയും.
വേവ്- പാർട്ടിക്കിൾ ഡ്യൂവലിറ്റിയുടെ  ഉദാഹരണമായ ദ്രവ്യതരംഗങ്ങൾ ക്വാണ്ടം മെക്കാനിക്സിന്റെ കേന്ദ്രഭാഗമാണ്.
ദ്രവ്യം തരംഗത്തിന്റെ പോലെയുള്ള സ്വഭാവങ്ങൾ പ്രകടിപ്പിക്കുന്നു എന്ന ആശയം ഡീ ബ്രോഗ്ലിയുടെ പരികൽപ്പന എന്നറിയപ്പെടുന്നത് 1924ൽ ലൂയിസ് ഡീ ബ്രോഗ്ലി മുന്നോട്ടുവെച്ചതിനാലാണ്.
ദ്രവ്യതരംഗങ്ങളെ ഡീ ബ്രോഗ്ലി തരംഗങ്ങൾ എന്നും വിളിക്കുന്നു.
ഡീ ബ്രോഗ്ലീ തരംഗദൈർഘ്യം എന്നത് വലിയ വസ്തുവിന്റെ തരംഗദൈർഘ്യമാണ്.
ഇത് ബന്ധപ്പെട്ടിരിക്കുന്നത് ആക്കവുമായും പ്ലാങ്ക് സ്ഥിരാങ്കവുമായുമാണ്.
ദ്രവ്യത്തിന്റെ തരംഗത്തിനെ പോലെയുള്ള സ്വഭാവങ്ങൾ ആദ്യമായി പരീക്ഷണാത്മകമായി കാണിച്ചുതന്നത് ജോർജ് പാഗെറ്റ് തോംസനിന്റെ തിൻ ഫിലിം മെറ്റൽ ഡിഫ്രാക്ഷൻ എക്സ്‌പെരിമെന്റാണ്.
അതോടൊപ്പം സ്വതന്ത്രമായി ഡേവിസ്സൻ-ജെർമഋ പരീക്ഷണവുമാണ് .
ഇവ രണ്ടിലും ഇലക്ട്രോണുകളാണ് ഉപയോഗിച്ചത്.
ഇത് മറ്റ് അടിസ്ഥാനകണങ്ങൾ, നിർവ്വീര്യമായ ആറ്റങ്ങൾ എന്നിവയിലും അതോടൊപ്പം തന്മാത്രകളിൽപ്പോലും ഇത് സ്ഥിരീകരിച്ചിരുന്നു.
ദ്രവ്യത്തിന്റെ തരംഗസ്വഭാവം ആറ്റത്തിന്റെ ഘടനയെക്കുറിച്ചുള്ള ആധുനിക സിദ്ധാന്തത്തിലും കണികാഭൗതികത്തിലും നിർണ്ണായകമാണ്.
ഇതും കാണുക Bohr model Faraday wave Kapitsa–Dirac effect Matter wave clock Schrödinger equation Theoretical and experimental justification for the Schrödinger equation Thermal de Broglie wavelength De Broglie–Bohm theory അവലംബം കൂടുതൽ വായനയ്ക്ക് L. de Broglie, Recherches sur la théorie des quanta (Researches on the quantum theory), Thesis (Paris), 1924; L. de Broglie, Ann.
(Paris) 3 , 22 (1925).
English translation by A.F. Kracklauer.
Archived 2014-11-07 at the Wayback Machine And here.
Broglie, Louis de, The wave nature of the electron Nobel Lecture, 12, 1929 Tipler, Paul A. and Ralph A. Llewellyn (2003).
Modern Physics .
New York; W. H. Freeman and Co. ISBN 0-7167-4345-0 .
pp. 203–4, 222–3, 236.
An extensive review article "Optics and interferometry with atoms and molecules" appeared in July 2009: http://www.atomwave.org/rmparticle/RMPLAO.pdf .
"Scientific Papers Presented to Max Born on his retirement from the Tait Chair of Natural Philosophy in the University of Edinburgh" , 1953 (Oliver and Boyd)
കോന്നി ഇംഗ്ലീഷ് വിലാസം https://ml.wikipedia.org/wiki/Konni
കേരളത്തിലെ‍ പത്തനംതിട്ട ജില്ലയിലെ ഒരു മലയോര പട്ടണവും കോന്നി താലൂക്കിന്റെ ആസ്ഥാനവും ആണ് കോന്നി .
കോന്നി ആനക്കൂടിനും, റബ്ബർ പ്ലാന്റഷനുകൾക്കും പേരുകേട്ട സ്ഥലമാണ്.
പുനലൂർ - പത്തനംതിട്ട - മൂവാറ്റുപുഴ സംസ്ഥാന പാത(SH-08) കോന്നിയെ മറ്റു പ്രദേശങ്ങളുമായി ബന്ധിപ്പിക്കുന്നു.
കോന്നി കോട്ടയം -പുനലൂർ പാതയിലെ ഒരു പ്രധാന ജംഗ്ഷനുമാണ്.
ജില്ലാ ആസ്ഥാനമായ പത്തനംതിട്ടയിൽ നിന്ന് 11 കിലോമീറ്റർ അകലെയായി സ്ഥിതി ചെയ്യുന്നു.
കേരളത്തിലെ കൃഷി വാണിജ്യത്തിൽ വൻപങ്കു വഹിക്കുന്ന റബ്ബർ ‍, കുരുമുളക് , കാപ്പി , ഇഞ്ചി എന്നിവ ഇവിടെ സുലഭമാണ്.
കോന്നി ആന സവാരിക്കും ആനക്കൂടിനും പ്രശസ്തമാണ്.
ആനക്കൂട്ടിൽ ആനകളെ പരിശീലിപ്പിക്കുകയും ശുശ്രൂഷിക്കുകയും ചെയ്യുന്നു.
ഏറ്റവും അടുത്ത റയിൽവേ സ്റ്റേഷനുകൾ: ചെങ്ങന്നൂർ (35 കി.മി), തിരുവല്ല (40 കി.മി), ആവണീശ്വരം (23 കി. മി- കൊല്ലം ഭാഗത്തേക്ക് പോകുന്നതിന്)  ഏറ്റവും അടുത്ത വിമാനത്താവളങ്ങൾ: തിരുവനന്തപുരം (105 കി.മി), നെടുമ്പാശ്ശേരി അന്താരാഷ്ട്ര വിമാനത്താവളം (162 കി.മി) റോഡ് മാർഗ്ഗങ്ങൾ
പുനലൂർ - പത്തനംതിട്ട - മൂവാറ്റുപുഴ സംസ്ഥാനപാത കോന്നിയെ മറ്റു പട്ടണങ്ങളുമായി ബന്ധിപ്പിക്കുന്നു.
കോന്നി ഇതേ പാതയിലെ പ്രധാന പട്ടണങ്ങളായ പത്തനംതിട്ടയിൽ നിന്ന് 10 കിലോമീറ്റർ അകലെയായും പത്തനാപുരത്തു നിന്നു 16 കിലോമീറ്റർ അകലെയായും സ്ഥിതി ചെയ്യുന്നു.
കോന്നി- കല്ലേലി- അച്ചൻകോവിൽ റോഡ്- പുതുതായി പുനർനിർമ്മിക്കുന്ന ഈ റോഡ് ശബരിമലയിൽ നിന്ന് തമിഴ് നാട്ടിലെ തെങ്കാശിയിലെത്താനുള്ള എളുപ്പ മാർഗ്ഗമാണു (ഏകദേശം 21 കിലോമീറ്റർ ലാഭം).
ഇത് ചിറ്റാർ - അച്ചൻകോവിൽ റോഡ് പദ്ധതിയുടെ ഭാഗമാണു.
ഈ റോഡ് സഹ്യപർവത വനമേഖലയിലൂടെ കടന്നു പോകുന്നതിനാൽ യാത്രക്കാർക്ക് കൗതുകകരമായ കാഴ്ചകൾ കാണാനാകും .
അച്ചൻകോവിൽ കോന്നിയിൽ നിന്ന് 38 കിലോമീറ്റർ അകലെയായി സ്ഥിതി ചെയ്യുന്നു.
കോന്നി- ചന്ദനപ്പള്ളി റോഡ്- കോന്നിയിൽ നിന്ന് ഈ റോഡ് മാർഗ്ഗം ജില്ലയിലെ പ്രധാന പട്ടണങ്ങളായ അടൂരും പന്തളത്തും എത്താം.
മാർഗ്ഗരേഖ: കോന്നി-വാഴമുട്ടം-വള്ളിക്കോട്-ചന്ദനപ്പള്ളി-കൊടുമൺ-അടൂർ--24 കിലോമീറ്റർ; കോന്നി-വള്ളിക്കോട്-കൈപ്പട്ടൂർ-തുമ്പമൺ-പന്തളം---22 കിലോമീറ്റർ
കോന്നി-തണ്ണിത്തോട്-ചിറ്റാർ- ഇത് ശബരിമലയിലെത്താനുള്ള എളുപ്പമാർഗ്ഗമാണ്.
സാമൂഹിക പ്രാധാന്യമുള്ള സ്ഥലങ്ങൾ കോന്നി പബ്ളിക് ലൈബ്രറി
1940 മേയ് 25ന് കോന്നി കേന്ദ്രമാക്കി ലൈബ്രറി പ്രവർത്തനം ആരംഭിക്കുമ്പോൾ ശ്രീചിത്തിര തിരുനാളാണ് തിരുവിതാംകൂർ ഭരിച്ചിരുന്നത്.
സർ സി. പി. ഷഷ്ടി പൂർത്തി സ്മാരക വായനശാല എന്നായിരുന്നു ആദ്യത്തെ പേര്.
സ്വാതന്ത്ര്യത്തിനു ശേഷം വായനശാലയുടെ പേര് പൊതുയോഗ തീരുമാനപ്രകാരം പബ്ളിക് ലൈബ്രറി ആൻഡ് റീഡിങ് റൂം എന്നാക്കി.
ആർഎച്ച്എസിനു സമീപം പ്രവർത്തിച്ചിരുന്ന ലൈബ്രറി പിന്നീട് പൊലീസ് സ്റ്റേഷനു സമീപത്തേക്കു മാറ്റി.
ഇപ്പോൾ എ ഗ്രേഡ് ലൈബ്രറിയായി സ്ഥാനക്കയറ്റം കിട്ടുകയും 20,000ൽ പരം പുസ്തക ശേഖരവും ഉണ്ട്.
കരിയർ ഗൈഡൻസ്, ബാലവേദി, യുവജനവേദി, വനിതാ വേദി എന്നിവയും ലൈബ്രറിയുടെ ഭാഗമായി പ്രവർത്തിക്കുന്നു.
2021 മേയ് 25ന് 81 വർഷം പൂർത്തിയാക്കി.
പബ്ലിക്ക് ലൈബറി പ്രസിഡന്റായി സലിൽ വയലാത്തലയും, സെക്രട്ടറിയായി എൻ.എസ് മുരളീമോഹനനും പ്രവർത്തിക്കുന്നു.
ഒൻപത് അംഗ നിർവാഹക സമിതി നിലവിലുണ്ട്.
ഫുഡ് റിസർച്ച് ഇൻസ്റ്റിറ്റ്യൂട്ട്  (CFRD)
കേന്ദ്ര സഹായത്തോടെ കോന്നിയിൽ പ്രവർത്തിക്കുന്നു.
വിദ്യാഭ്യാസ സ്ഥാപനങ്ങൾ സ്കൂളുകൾ M. K. ലതാ മെമ്മോറിയൽ പബ്ലിക് സ്കൂൾ, ഐരവൺ.
കോന്നി.
(ICSE) ഗവ.
എച്ച്.എസ് കൊക്കാത്തോട് ഗവ.
വി എച്ച് എസ് കൂടൽ ഗവ.
എച്ച് എസ് എസ് കലഞ്ഞൂർ ഹയർ സെക്കണ്ടറി സ്കൂൾ കോന്നി ആർ വി എച്ച് എസ്സ് എസ്സ് കോന്നി പി എസ് വി പി എം എച്ച് എസ്സ് എസ്സ് സെന്റ് ജോർജ് വി എച്ച് എസ് എസ് അട്ടച്ചാക്കൽ അമൃത വി എച്ച് എസ്സ് എസ്സ്.
എൽ.പി.എസ്. കോന്നി ഗവ.
എൽ.പി.എസ്. പേരൂർകുളം ശ്രീ നാരായണ പബ്ലിക് സ്കൂൾ (CBSE) കോളേജുകൾ സഹോദരൻ അയ്യപ്പൻ സ്മാരക എസ്.എൻ.ഡി.പി യോഗം കോളേജ് എം എം എൻ എസ് എസ് കോളേജ് വി എൻ എസ് കോളേജ് കാർഷിക കോളേജ് ഐ എച്ച് ആർ ഡി കോളേജ് മെഡിക്കൽകോളേജ് കോന്നി അവലംബം Konni Elephant Training Centre എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മന്നംപുറത്തു കാവ് ഇംഗ്ലീഷ് വിലാസം https://ml.wikipedia.org/wiki/Mannam_purathu_kavu മന്നം‌പുറത്തു കാവ്
കാസർഗോഡ് ജില്ലയിലെ നീലേശ്വരം ബസ് സ്റ്റാൻഡിനോട് ചേർന്നു നിൽക്കുന്ന കാവാണ് മന്നംപുറത്തു കാവ് അല്ലെങ്കിൽ മന്ദംപുറത്ത് കാവ് .
മന്നംപുറത്ത് കാവ് എന്ന് പേര് വരാൻ കാരണം മനോൻ മണിയണി എന്ന നാടുവാഴി ആയിരുന്നു.
പൂരാഘോഷവും കലശവുമാണ് കാവിലെ പ്രധാന ആരാധനാ ആഘോഷങ്ങൾ, കലശാ ഘോഷവേളയിൽ കലശം എടുക്കുന്നത് തിയ്യസമുദായത്തിൽ പെട്ടവരാണു,  പൂജാദികാര്യങ്ങൾ ചെയ്തു വരുന്നത് പിടാര സമുദായത്തിൽപെട്ടവരാണ്.
പിടാര സമുദായക്കാരായ മൂത്തോർ, നായർ സമുദായക്കാരായ അരമന നായരച്ഛൻ, എറുവാട്ട് നായരച്ഛൻ എന്നിവർ പ്രധാനികളാണ് ക്ഷേത്രത്തിന്റെ പാരമ്പര്യ ട്രസ്റ്റീ(കോവിലധികാരി) ഈ തറവാട്ടുകാരാണ്(എറുവാട്ട്,അരമന).
തെക്കു വടക്ക് കളരിക്കാർ, ദേവിയുടെ കോലം കെട്ടുന്ന അഞ്ഞൂറ്റാൻ തുടങ്ങിയവരൊക്കെയാണ് കാവിലെ മറ്റു പ്രധാനികൾ.
ദ്രാവിഡപ്പഴമയിലേക്ക് വിരൽ ചൂണ്ടുന്ന പല ആചാരരീതികളും ഉൾച്ചേർന്നതുകൂടിയാണ് ഇവിടുത്തെ കലശോത്സവം.
വടക്കേ മലബാറിലെ തെയ്യക്കാലത്ത് ഒരു വർഷത്തെ തെയ്യാട്ടങ്ങൾക്ക് പരിസമാപ്തിയാകുന്നത് മന്ദംപുറത്ത് കാവിലെ കലശോത്സവത്തോടെ ആണ്.
അതിന് ശേഷം അടുത്ത തുലാമാസം പത്താം തീയതിയാണ് തെയ്യക്കാലം തുടങ്ങുന്നത്.
മന്നം‌പുറത്ത് കാവിൽ കലശോത്സവം മൂന്നു ദിവസങ്ങളിലായാണു നടക്കുക.
ഉത്സവത്തിനു മുന്നോടിയായി ഓലകൊത്തലും പൂത്താക്കൽ ചടങ്ങുകളും നടത്താറുണ്ട്.
കലശവുമായി ബന്ധപ്പെട്ടു നടക്കുന്ന ആചാരമാണ് മത്സ്യക്കോവ .
മത്സ്യബന്ധനവുമായി ബന്ധപ്പെട്ടു പ്രവർത്തിക്കുന്ന മൊയോർ എന്ന സമുദായാഗങ്ങൾ ആണിതു നടത്താറുള്ളത്.
കടിഞ്ഞിക്കടവ് ആര്യക്കര ഭഗവതി പോലുള്ള ക്ഷേത്രത്തിൽ നിന്ന് ക്ഷേത്ര സ്ഥാനികരുടെ അകമ്പടിയോടെ മത്സ്യ കോവകൾ കാവിലേക്ക് കൊണ്ടുവരാറാണുള്ളത്.
മീങ്കോവ എന്നാണ് ഈ ചടങ്ങ് നാടുമ്പുറത്ത് അറിയപ്പെടുന്നത്.
കലശച്ചന്തക്ക് പേരുകേട്ട സ്ഥലമാണ് മന്നൻപുറം കാവ്.
കലശ മഹോത്സവത്തിന്റെ ഭാഗമായി കലശച്ചന്തകൾ ഒരുക്കാനുള്ള തയ്യാറെടുപ്പുകൾ മുമ്പേ നടത്തി വരുന്നു.
ക്ഷേത്രനടയുടെ കിഴക്കുഭാഗത്തായാണ് ചന്തകൾക്കുള്ള സ്ഥലം കൊടുക്കാറുള്ളത്.
കലശമുട്ടായി എന്നറിയപ്പെടുന്ന പ്രത്യേകമുണ്ടാക്കിയ മധുര പലഹാരങ്ങളാണ് കലശനാളുകളിൽ ഏറെയും ചന്തകൾ വഴി വിതരണം ചെയ്യപ്പെടുക.
പഞ്ചസാര പാവിൽ കടല ചേർത്തൊരുക്കുന്ന മിഠായി ആണിത്.
ഗ്രാമീണജീവിതത്തിന് അനിവാര്യമായ സകല സാമഗ്രികളും കിട്ടിക്കൊണ്ടിരുന്ന പരിപാടിയായിരുന്നു കലശച്ചന്ത.
ഗ്രാമീണ ഉൽപ്പന്നങ്ങളുടെയും വനവിഭവങ്ങളുടെയും വിപണനമേളയായ ഇവിടെ നിന്നായിരുന്നു നിലേശ്വരവും പരിസരപ്രദേശങ്ങളിലും ഉള്ളവർ അടുത്ത ഏതാനും മാസത്തേക്കാവശ്യമായ സാധനസാമഗ്രികൾ മുമ്പൊക്കെ വാങ്ങിച്ചിരുന്നത്.
കലശദിവസത്തെ പ്രധാന തെയ്യങ്ങൾ നടയിൽ ഭഗവതി , കൈക്ളോൻ , ക്ഷേത്രപാലകൻ , കാളരാത്രി തുടങ്ങിയ തെയ്യങ്ങളാണ്.
അകത്തെ കലശം, പുറത്തെ കലശം എന്നിങ്ങനെ കലശങ്ങളുണ്ട്.
രണ്ടാം ദിവസം തെയ്യത്തിന്റെ തിരുമുടികളും കലശത്തട്ടും ക്ഷേത്രത്തിനകത്തേക്ക് എഴുന്നെള്ളിക്കുന്നു, തുടർന്നാണ് തെയ്യം നടക്കുക.
മൂന്നാം ദിവസം കലശബുദ്ധി കർമ്മങ്ങൾ നടക്കുന്നു.
മൂന്നാം ദിവസത്തോടെ കലശോത്സവം സമാപിക്കുന്നു.
മത്സ്യമാംസാദികൾ വെച്ച് നൈവേദ്യം നടത്തുന്ന ക്ഷേത്രങ്ങളിൽ ബ്രാഹ്മണരുടെ ആര്യവിധി പ്രകാരമുള്ള പൂജാദികൾ പൊതുവേ കുറവാണ്.
എങ്കിലും മന്നം‌പുറത്ത് കാവ് ഇക്കാര്യത്തിൽ വേറിട്ടു നിൽക്കുന്നു.
ചിത്രശാല മന്നം‌പുറത്തു കാവ് മന്നം‌പുറത്തു കാവ് മന്നം‌പുറത്തു കാവ് മന്നം‌പുറത്തു കാവ് മന്നം‌പുറത്തു കാവ് മന്നം‌പുറത്തു കാവ് മന്നം‌പുറത്തു കാവ് Mannampurathu Kavu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പി.എസ്. ശ്രീനിവാസൻ ഇംഗ്ലീഷ് വിലാസം https://ml.wikipedia.org/wiki/P.
S._Sreenivasan
പി.എസ്. ശ്രീനിവാസൻ വൈക്കം നിയോജകമണ്ഡലത്തിൽ നിന്നും രണ്ടാം കേരള നിയമസഭയിലേക്ക് 1960-ൽ തിരഞ്ഞടുക്കപ്പെട്ടു .
മൂന്നാം കേരള നിയമസഭയിലേക്കും നാലാം കേരള നിയമസഭയിലേക്കും വൈക്കത്തു നിന്ന് വീണ്ടും തിരഞ്ഞെടുക്കപ്പെട്ടു .
എട്ടും ഒമ്പതും നിയമസഭകളിൽ കരുനാഗപ്പള്ളിയെ പ്രതിനിധീകരിച്ചു.
ഔദ്യോഗിക മേഖലയിൽ "കേരള ടൂറിസത്തിൻ്റെ പിതാവ്" എന്നാണ് അദ്ദേഹത്തെ അറിയപ്പെട്ടിരുന്നത്.
1923 സെപ്തംബറിൽ ഇന്നത്തെ കോട്ടയം ജില്ലയിലെ വൈക്കത്തിനടുത്ത് ഉല്ലലയിൽ കർഷകനും കയർ മൊത്തവ്യാപാരിയും ആയ കോപ്പുഴ കെ. കൃഷ്ണന്റേയും ചേർത്തല കോക്കോതമംഗലം ചേങ്ങോട്ടു  നാരായണിയമ്മയുടെയും രണ്ടാമത്തെ മകനായി ജനിച്ചു.
ശ്രീനാരായണഗുരുവാണ് പി.എസ്സിന്റെ നാവിൽ ആദ്യാക്ഷരം കുറിച്ചത്.
ചെറുപ്പത്തിലേ രാഷ്ട്രീയപ്രവർത്തനത്തിലേക്ക് ആകൃഷ്നാവുകയും തുടർന്ന് 1943 ൽ കമ്മ്യൂണിസ്റ്റ് പാർട്ടിയിൽ ചേരുകയും ഉണ്ടായി.
തുടർന്ന്  ഒളിവുജീവിതം നയിക്കേണ്ടി വന്നതിനാൽ കലാലയജീവിതത്തിൽ വിട്ടു വീഴ്ചകൾ വേണ്ടി വന്നു.
ഒളിവു ജീവിത കാലത്ത് കൂത്താട്ടുകുളം പോലീസ് സ്റ്റേഷൻ ആക്രമിച്ച് ആയുധങ്ങൾ പിടിച്ചെടുക്കുന്നതിന് നേതൃത്വം കൊടുത്തതിനാൽ മൂന്നു വർഷം തിരുവനന്തപുരം സെട്രൽ ജെയിലിലും ലോക്കപ്പുകളിലും കിടക്കേണ്ടി വന്നിട്ടുണ്ട്.
മൊത്തം നാലു വർഷവും നാലു മാസവും ജയിൽ വാസം അനുഭവിക്കേണ്ടി വന്നിട്ടുണ്ട്.
കോൺഗ്രസ് പ്രവർത്തകനായി പൊതുപ്രവർത്തനം തുടങ്ങിയ പി.എസ്സ് പിന്നീട് ഇടതുപക്ഷ ആശയങ്ങളിൽ ആകൃഷ്ടനാവുകയും ചെത്തുത്തൊഴിലാളി പ്രസ്ഥാനത്തിന്റെ നേതാവുമായി.
1964 ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി.പി.ഐ പക്ഷത്ത് നിലയുറപ്പിച്ചു, സി.പി.ഐ ദേശീയ കൗൺസിൽ അംഗമായിരുന്നു.
1960 ൽ വൈക്കത്ത് നിന്നും നിയമസഭയിലേക്ക് തിരഞ്ഞെടുക്കപ്പെട്ടു.
67 ലും വിജയം ആവർത്തിച്ചു.
1970 ൽ വീണ്ടും വൈക്കത്ത് നിന്നും വിജയിച്ച് സി.അച്യുതമേനോൻ മന്ത്രിസഭയിൽ ഗതാഗതം , വൈദ്യുതി വകുപ്പുകളുടെ ചുമതലയുള്ള മന്ത്രിയായി.
1977 ൽ അരൂരിൽ നിന്നുമാണ് തിരഞ്ഞെടുക്കപ്പെട്ടത് 1978- 79 കാലത്ത് പി.കെ. വാസുദേവൻ നായർ മന്ത്രിസഭയിൽ വ്യവസായം , വനം വകുപ്പുകളുടെ മന്ത്രിയായി.
1980 ൽ ചേർത്തല നിന്നും തിരഞ്ഞെടുക്കപ്പെട്ട് ഇ.
കെ. നായനാർ മന്ത്രിസഭയിൽ റവന്യു , തുറമുഖം വകുപ്പ് മന്ത്രിയായി.
1987 ൽ കരുനാഗപ്പള്ളിയിൽ നിന്നും വിജയിച്ച് നായനാർ മന്ത്രിസഭയിൽ ടൂറിസം , റവന്യു മന്ത്രിയായി അക്കാലത്താണ് കേരള ടൂറിസത്തിന് "ദൈവത്തിന്റെ സ്വന്തം നാട്" എന്ന പരസ്യവാചകം ഉണ്ടാകുന്നത്.
1991ലും കരുനാഗപ്പള്ളിയിൽ വിജയം ആവർത്തിച്ചു.
# സാമാജികത്വം മണ്ഡലം 1 രണ്ടാം നിയമസഭ വൈക്കം 2 മൂന്നാം നിയമസഭ വൈക്കം 3 നാലാം നിയമസഭ വൈക്കം 4 അഞ്ചാം നിയമസഭ അരൂർ 5 ആറാം നിയമസഭ ചേർത്തല 6 എട്ടാം നിയമസഭ കരുനാഗപ്പള്ളി 7 ഒമ്പതാം നിയമസഭ കരുനാഗപ്പള്ളി മന്ത്രിസഭയിൽ
കാലം വകുപ്പുകൾ 4-10-1970 തൊട്ട് 24-9-1971 വൈദ്യുതി, ഗതാഗതം, വനം, തുറമുഖം 18-11-1978 തൊട്ട് 7-10-1979 വ്യവസായം, വനം 25-1-1980 തൊട്ട് 20-10-1981 റവന്യൂ, ഫിഷറീസ് 26-3-1987 തൊട്ട് 17-6-1991 റവന്യൂ, വിനോദസഞ്ചാരം
1997 ജൂലൈ 8 ന് തിരുവനന്തപുരത്ത് അന്തരിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1970-1977 വൈക്കം നിയമസഭാമണ്ഡലം പി.എസ്. ശ്രീനിവാസൻ സി.പി.ഐ. 1967-1970 വൈക്കം നിയമസഭാമണ്ഡലം പി.എസ്. ശ്രീനിവാസൻ സി.പി.ഐ. 1960-1964 വൈക്കം നിയമസഭാമണ്ഡലം പി.എസ്. ശ്രീനിവാസൻ സി.പി.ഐ. അവലംബം
നാസി ബൊഗാന ഇംഗ്ലീഷ് വിലാസം https://ml.wikipedia.org/wiki/Nasi_bogana
ഇന്തോനേഷ്യൻ ശൈലിയിലുള്ള ഒരു അരി വിഭവമായ നാസി ബൊഗാന അല്ലെങ്കിൽ നാസി ബെഗന , നഹ്-സീ ബോ-ഗാന എന്നും ഉച്ചരിക്കുന്നു.
ഇതിന്റെ തുടക്കം മധ്യ ജാവയിലെ ടെഗലിൽ നിന്നാണ്.
ഇത് സാധാരണയായി വാഴയിലയിൽ പൊതിഞ്ഞ് സൈഡ് ഡിഷുകൾക്കൊപ്പം വിളമ്പുന്നു.
ഈ അരി വിഭവം ചോറും പലതരം സൈഡ് ഡിഷുകളും ഉള്ള വിഭവങ്ങൾക്ക് ഉപയോഗിക്കുന്ന പദങ്ങളായ ഒരു തരം നാസി റമേസ് അല്ലെങ്കിൽ നാസി കാമ്പൂർ ആണ്.
നാസി ബൊഗാന ഇന്തോനേഷ്യയിൽ വളരെ ജനപ്രിയമായ ഒരു വിഭവമാണ്.
തലസ്ഥാന നഗരമായ ജക്കാർത്തയിലെ എല്ലാ തെരുവുകളിലും 12,000 മുതൽ 20,000 രൂപ വരെയുള്ള വിലയ്ക്ക് വിൽക്കുന്നു.
ഇത് മിക്കവാറും എല്ലാ സുന്ദനീസ് അല്ലെങ്കിൽ ജാവനീസ് റെസ്റ്റോറന്റുകളിലും ചിലപ്പോൾ പരമ്പരാഗത ഔട്ട്ഡോർ റെസ്റ്റോറന്റുകളിലോ കഫേകളിലോ വാറംഗുകളിലോ വാർട്ടെഗുകളിലോ (വാറുങ് ടെഗൽ) വിൽക്കപ്പെടുന്നു.
വാഴയിലയിൽ പൊതിഞ്ഞ് എപ്പോൾ വേണമെങ്കിലും കൊണ്ടുവന്ന് കഴിക്കാൻ പാകമായതിനാൽ ഇത് സൗകര്യപ്രദമായ ഒരു വിഭവമായാണ് കണക്കാക്കപ്പെടുന്നത്.
ജോലിസ്ഥലങ്ങളിൽ ഭക്ഷണം കഴിക്കാൻ കൊണ്ടുവരുന്ന ഒരു തരം ഫാസ്റ്റ് ഫുഡാണിത്.
വീതിയേറിയ വാഴയില വിരിച്ച് അതിൽ ആവിയിൽ വേവിച്ച ചോറ് നിറച്ചാണ് നാസി ബൊഗാന തയ്യാറാക്കുന്നത്.
പിന്നെ വറുത്ത ചെറുപയർ പോലുള്ളവ താളിച്ച് ചോറിന്റെ മുകളിൽ ഇടുന്നു.
ചോറിനു മുകളിൽ ഒരു ചെറിയ വാഴയില വിരിച്ച് സൈഡ് വിഭവങ്ങൾ - ഓപ്പോർ അയം (വെളുത്ത ചിക്കൻ കറി), ഡെൻഡെങ് (അരിഞ്ഞ ഇറച്ചി), വറുത്ത ചിക്കൻ കരൾ, മുളകിലും തേങ്ങാ ഗ്രേവിയിലും ഗിസാർഡ്, ചുവന്ന മുളകിന്റെ സാമ്പൽ, തേലൂർ മുഴുവൻ വേവിച്ച മുട്ട, സെരുണ്ടെംഗ് വറുത്ത ടെമ്പെ അല്ലെങ്കിൽ വേവിച്ച സ്ട്രിംഗ് ബീൻസ് എന്നിവ അലങ്കാരമായി വയ്ക്കുന്നു.
എല്ലാ ചേരുവകളും ചോറിന്റെ മുകളിൽ വച്ചിരിക്കുന്ന പുറത്തെ വാഴയില ഉപയോഗിച്ച് പൊതിഞ്ഞ് അടയ്ക്കുക.
പായ്ക്ക് ഒന്നിച്ച് മുറുക്കാൻ പ്ലാസ്റ്റിക് സ്ട്രിംഗുകൾ ഉപയോഗിക്കുന്നു.
ചൂടുപിടിക്കാൻ സ്റ്റീമറിൽ ഇടുന്നു.
എപ്പോൾ വേണമെങ്കിലും കഴിക്കാൻ തയ്യാറാണ്.
ചൂടുപിടിക്കാൻ സ്റ്റീമറിൽ ഇട്ട് എപ്പോൾ വേണമെങ്കിലും കഴിക്കാൻ തയ്യാറാക്കുന്നു.
മറ്റ് സമയങ്ങളിൽ വാഴയിലയില്ലാതെ ഒരു സാധാരണ അരി വിഭവമായി ഇത് തയ്യാറാക്കപ്പെടുന്നു.
കാരണം വിഭവം വളരെ സാധാരണമായതിനാൽ റെസ്റ്റോറന്റുകൾ നിഷ്ഠകൾ പാലിക്കുന്നില്ല.
സൈഡ് വിഭവങ്ങൾ തയ്യാറാക്കൽ
ഓപോർ ആയം സാധാരണയായി എല്ലുകളില്ലാതെ കഷണങ്ങളായി വിളമ്പുന്നു.
അധികം സ്ഥലമെടുക്കാതെ വാഴയിലയിൽ പൊതിയാൻ കഴിയുന്നതിനാലാണ് ഇത് സാധാരണയായി ചെയ്യുന്നത്.
രണ്ട് തരം ഓപോർ അയം ഉണ്ട്: വെസ്റ്റ് ജാവയിൽ സാധാരണയായി ഉപയോഗിക്കുന്ന വെളുത്ത ഗ്രേവി, സെൻട്രൽ ജാവയിൽ സാധാരണയായി ഉപയോഗിക്കുന്ന മഞ്ഞ ഗ്രേവി.
രണ്ടും മധുരമാണെങ്കിലും മഞ്ഞ നിറത്തിലുള്ള ഓപ്പോർ അയത്തിൽ കറി മസാലകൾ അടങ്ങിയിട്ടുണ്ട്.
ഡെൻഡെങ്ങ് ചിലപ്പോൾ ഒരു വടിയിൽ ഇട്ടു ഒരു സതയ് (ശൂലത്തിലെ മാംസം) പോലെ തന്നെ കഴിക്കുന്നു.
തേലൂർ പിണ്ടാങ്ങ് പുഴുങ്ങിയ മുട്ടകൾ മിക്ക സമയത്തും പകുതിയായി മുറിച്ച് പകുതി മാത്രമേ നൽകൂ.
ഇത് സന്ദർഭത്തെ ആശ്രയിച്ചിരിക്കുന്നു.
സെരുണ്ടെങ്ങ്, മുളകിലും തേങ്ങാ ഗ്രേവിയിലും വറുത്ത ചിക്കന്റെ കരളും ഗിസാർഡും (ഗന്ധം ഒഴിവാക്കാൻ കോഴിയിറച്ചിക്ക് പകരം പശുവിന്റെ കരൾ ഉപയോഗിക്കാൻ നിർദ്ദേശിക്കുന്നു), ചുവന്ന മുളകും വറുത്ത ടെമ്പെയും വറുത്ത സ്ട്രിംഗ് ബീൻസും ഓരോ വട്ടത്തിലും ഒരു സ്പൂൺ നിറയെ ആവിയിൽ വേവിച്ച അരി പതിവായി വിളമ്പുന്നു.
പാരമ്പര്യവും സംസ്കാരവും
ജാവയിൽ, വിവാഹങ്ങൾ, വാർഷികങ്ങൾ തുടങ്ങിയ പ്രത്യേക അവസരങ്ങളിൽ നാസി ബൊഗാന ഉപയോഗിക്കാറുണ്ട്, എന്നാൽ ഇത് സാധാരണയായി കുടുംബയോഗങ്ങളിലും സാമൂഹിക ഒത്തുചേരലുകളിലും (അരിസൻ) കാണപ്പെടുന്നു.
വിവാഹങ്ങളിൽ, നാസി ബൊഗാനയ്ക്ക് സാധാരണയായി സ്വന്തം ബൂത്ത് ഉണ്ട്.
അവിടെ ആളുകൾക്ക് അവരുടെ സ്വന്തം സൈഡ് ഡിഷുകളും സോസുകളും തിരഞ്ഞെടുക്കാം.
മിക്ക ആളുകളും നാസി ബൊഗാന കെറുപുക്ക് (ഇന്തോനേഷ്യൻ മാവ് പടക്കം) അല്ലെങ്കിൽ എമ്പിംഗ് (മെലിഞ്ചോയിൽ നിന്ന് ചതച്ച ബീൻസ് പടക്കം) എന്നിവയ്‌ക്കൊപ്പം കഴിക്കാൻ ഇഷ്ടപ്പെടുന്നു.
അതിന്റെ ഫലമായി ഇത് സൈഡ് ഡിഷിന്റെ ഭാഗമാകും.
ചില ആളുകൾക്ക് കേകാപ് മണിസ് (മധുരമുള്ള സോയാബീൻ സോസ്), സാമ്പൽ തെരാസി (മത്സ്യവും ചെമ്മീൻ ചില്ലി സോസും) പോലുള്ള അധിക സോസ് ഇഷ്ടപ്പെടുന്നു.
ഈ വിഭവം കഴിക്കുമ്പോൾ അവർ കഴിക്കുന്ന പാനീയം മിക്കവാറും ചൂടുള്ളതോ ഐസ് ചെയ്ത കട്ടൻ ചായയോ ആയിരിക്കും.
നാസി ബൊഗാനയിൽ മാംസത്തിൽ നിന്നും അരിയിൽ നിന്നും പ്രോട്ടീനും കാർബോഹൈഡ്രേറ്റും അടങ്ങിയിട്ടുണ്ട്.
കൂടാതെ ധാരാളം കൊഴുപ്പും എണ്ണയും അടങ്ങിയിട്ടുണ്ട്.
കാരണം ഇത് സൈഡ് ഡിഷുകളിൽ തേങ്ങയും പാം ഓയിലും ഉപയോഗിക്കുന്നു.
മിക്കവാറും എല്ലാ സൈഡ് ഡിഷുകളും ഫ്രൈ ചെയ്താണ് തയ്യാറാക്കുന്നത്.
ഒരു സെർവിംഗിൽ 1000 മുതൽ 1600 കലോറി വരെയാണ് വിഭവം.
ഇത് ഫാസ്റ്റ് ഫുഡുമായി താരതമ്യപ്പെടുത്താവുന്നതാണ്.
മുരിങ്ങ ഇംഗ്ലീഷ് വിലാസം https://ml.wikipedia.org/wiki/Moringa_oleifera
മുരിങ്ങ കായ മുരിങ്ങ തൈ മുരിങ്ങയില-സമീപദൃശ്യം മുരിങ്ങയില
മൊറിൻഗേസീ എന്ന സസ്യകുടുംബത്തിലെ ഏക ജനുസായ മൊരിൻഗയിലെ ഏറ്റവും വ്യാപകമായി കൃഷി ചെയ്തു വരുന്ന ഒരു സ്പീഷിസാണ് മുരിങ്ങ എന്നു വിളിക്കുന്ന മൊരിൻഗ ഒളൈഫെറാ .
( ശാസ്ത്രീയനാമം : Moringa oleifera ) .
ഇംഗ്ലീഷ് : Drumstick tree .
കേരളത്തിൽ സർവ സാധാരണമായി കാണപ്പെടുന്ന ഒരു വൃക്ഷമാണ് മുരിങ്ങ.
പല ദേശങ്ങളിലും വ്യത്യസ്തയിനം മുരിങ്ങകളാണ്‌ വളരുന്നത്.
സങ്കരയിനം മുരിങ്ങകളും ഇന്ന് ലഭ്യമാണ്.
അതീവ പോഷക സമൃദ്ധവും ഏറെ ആരോഗ്യകരവുമാണ് മുരിങ്ങ.
അതിനാൽ പോഷകാഹാര കുറവുള്ളവർക്കും ആരോഗ്യകരമായ ജീവിതം ആഗ്രഹിക്കുന്നവർക്കും ഭക്ഷണത്തിൽ മുരിങ്ങയിലയും മുരിങ്ങക്കായയും ഉൾപ്പെടുത്താവുന്നതാണ്.
അതിനാൽ വീടുകളിൽ മുരിങ്ങ നട്ടു വളർത്തുന്നത് ഗുണകരമാണ്.
ഇത് ചിലവ് കുറഞ്ഞ രീതിയിൽ മുരിങ്ങ ഉത്പന്നങ്ങളുടെ ലഭ്യത ഉറപ്പ് വരുത്തുന്നു.
എന്നാൽ പലർക്കും മുരിങ്ങയുടെ ആരോഗ്യ ഗുണങ്ങളെപ്പറ്റി ശരിയായ അറിവില്ല.
വിദേശ രാജ്യങ്ങളിൽ മുരിങ്ങ ഉത്പന്നങ്ങൾക്ക് ആവശ്യക്കാർ ഏറെയാണ്.
മൊരിംഗ ഒലേയ്ഫെറ എന്ന ശാസ്ത്രനാമമുള്ള ഇനമാണ്‌ ദക്ഷിണേന്ത്യൻ സംസ്ഥാനങ്ങളിൽ സാധാരണയായി വളരുന്നത്‌.
വളരെ വേഗം വളരുന്നതും, വരൾച്ചയെ അതിജീവിക്കാൻ കഴിവുള്ളതുമായ ഒരു മരമാണ് മുരിങ്ങ.
ഹിമാലയത്തിന്റെ തെക്കൻ ചെരിവുകളാണ് മുരിങ്ങയുടെ തദ്ദേശം.
ഭക്ഷണത്തിനും ഔഷധത്തിനും ജലം ശുദ്ധീകരിക്കാനും മുരിങ്ങ ഉപയോഗിക്കുന്നുണ്ട്.
ഹോഴ്സ് റാഡിഷ് ട്രീ ( വേരുകൾക്ക് ഹോഴ്സ് റാഡിഷിന്റെ രുചി കാണപ്പെടുന്നതിനാൽ) ബെൻ ഓയിൽ ട്രീ അല്ലെങ്കിൽ ബെൻസോളീവ് ട്രീ ( വിത്തുകളിൽ നിന്ന് ലഭിക്കുന്ന എണ്ണയിൽ നിന്ന്) എന്നീ വ്യത്യസ്ത നാമങ്ങളിലും ഈ വൃക്ഷം അറിയപ്പെടുന്നു.
ജാഫന, ചാവക്കച്ചേരി, ചെംമുരിങ്ങ, കാട്ടുമുരിങ്ങ, കൊടികാൽ മുരിങ്ങ എന്നിവയാണ് മുരിങ്ങയുടെ പ്രധാനയിനങ്ങൾ.
എ.ഡി 4,കെ എം 1 എന്നിവ തമിഴ്‌നാട് കാർഷിക സർവകലാശാല വികസിപ്പിച്ചെടുത്തതാണ്.
'മുരിങ്ങ'യിൽനിന്നാണു് ഇതിന്റെ ശാസ്ത്രീയനാമത്തിന്റെ ഉത്ഭവം.
സംസ്‌കൃതത്തിൽ ശിഗ്രുഃ , ഹിന്ദിയിൽ സഹജൻ , തെലുങ്കിൽ മുനഗ , കന്നഡയിൽ നുഗ്ഗെകായി എന്നിങ്ങനെ ഈ മരം അറിയപ്പെടുന്നുണ്ട്.
10-12 മീറ്റർ വരെ ഉയര‍ത്തിൽ വളരുന്നതും തടിക്ക് ഏകദേശം 45 സെന്റീമീറ്റർ വരെ വണ്ണം വയ്ക്കുന്ന ശാഖകളും ഉപശാഖകളുമുള്ളതുമായ ഒരു ഇലപൊഴിക്കുന്ന ചെറുമരമാണ്‌ മുരിങ്ങ.
തടിക്ക് ചാരനിറം കലർന്ന വെളുപ്പുനിറമാണ്.
തടിക്ക് പുറത്ത് കോർക്ക് പോലെ കട്ടിയുള്ള തൊലി ഉണ്ടാവും.
തടിക്കും ശാഖകൾക്കും ബലം തീരെ കുറവാണ്.
ശാഖകളിൽ നിറയെ ഇളം പച്ചനിറത്തിലുള്ള ഇലകളുടെ സഞ്ചയമുണ്ടാകും.
30 മുതൽ 60 സെ.
മീ വരെയുള്ള തണ്ടുകളിലാണ്‌ വൃത്താകാരമുള്ള ഇലകൾ.
ശിഖരങ്ങളിൽ വെളുത്തനിറത്തിലുള്ള പൂക്കളാണ്‌ മുരിങ്ങയുടേത്‌.
പൂങ്കുലകൾ പിന്നീട്‌ മുരിങ്ങക്കായയായി മാറുന്നു.
സാധാരണയായി ഒരു മീറ്റർ വരെ നീളത്തിലാണ്‌ മുരിങ്ങക്കായ ( Drum Stick ) കാണപ്പെടുന്നത്‌.
ഇവയ്ക്കുള്ളിലാണ്‌ വിത്തുകൾ അടങ്ങിയിരിക്കുന്നത്.
ഒരു മുരിങ്ങക്കായിൽ ഏകദേശം ഇരുപതോളം വിത്തുകൾ ‍ കാണും.
കായ്‌ക്കുവാൻ ധാരാളം വെള്ളവും സൂര്യപ്രകാശവും വേണം.
വെള്ളനിറമുള്ള ദ്വിലിംഗപുഷ്പങ്ങൾ നല്ല സുഗന്ധമുള്ളവയാണ് .
നട്ടാൽ ആറു മാസം കൊണ്ടുതന്നെ പൂക്കളുണ്ടാകും.
പൊതുവേ തണുപ്പാർന്ന പ്രദേശങ്ങളിൽ വർഷത്തിലൊരിക്കൽ, ഏപ്രിലിനും ജൂണിനും ഇടയിലാണ് പൂക്കൾ ഉണ്ടാവുക.
മഴയും ചൂടും ഏറിയ ഇടങ്ങളിൽ രണ്ടുതവണയോ വർഷം മുഴുവനുമോ പൂക്കൾ ഉണ്ടാവും.
വടിപോലെ തൂങ്ങിക്കിടക്കുന്ന മൂന്നുവശമുള്ള കായകൾക്കുള്ളിലാണ് മൂന്നു വെളുത്ത ചിറകുള്ള അനേകം വിത്തുകൾ ഉണ്ടാവുന്നത്.
വെള്ളത്തിലൂടെയും വായുവിലൂടെയും വിത്തുവിതരണം നടക്കുന്നു.
കൃഷി ചെയ്യുമ്പോൾ മരത്തിനെ ഒന്നുരണ്ടു മീറ്റർ ഉയരത്തിൽ കൈകൾ കൊണ്ട് കായകളും ഇലകളും ശേഖരിക്കാൻ പാകത്തിന് എല്ലാ വർഷവും വെട്ടിനിർത്തുന്നു.
വരണ്ട മധ്യരേഖാപ്രദേശങ്ങളാണ് മുരിങ്ങക്കൃഷിക്ക് ഏറ്റവും അനുയോജ്യം.
പലതരം മണ്ണിലും വളരാൻ കഴിവുണ്ടെങ്കിലും നേരിയ അമ്ലതയുള്ള ( പി എച്ഛ് 6.3 മുതൽ 7.0 വരെ), നന്നായി നീർവാർച്ചയുള്ള മണ്ണാണ് കൃഷിക്ക് ഉത്തമം.
വെള്ളം കെട്ടിനിൽക്കുന്ന ഇടങ്ങളിൽ ഇവയുടെ വേരുകൾ ചീഞ്ഞുപോകാൻ സാധ്യത ഏറെയാണ്.
സൂര്യപ്രകാശവും ചൂടും ഇഷ്ടപ്പെടുന്ന മുരിങ്ങ അതിനാൽത്തന്നെ തണുത്ത കാലാവസ്ഥയ്ക്ക് അനുയോജ്യമല്ല.
വരണ്ട ഇടങ്ങളിൽ കൃഷിചെയ്യാൻ കഴിയുന്ന മുരിങ്ങയ്ക്ക് ചെലവേറിയ ജലസേചനമാർഗ്ഗങ്ങൾ ആവശ്യമില്ല.
വസ്തുത ആവശ്യം കാലാവസ്ഥ ഉഷ്ണമേഖലപ്രദേശങ്ങളിൽ നന്നായി വളരുന്നു പ്രദേശത്തിന്റെ ഉയരം 0 – 2000 മീറ്റർ മഴ 250 – 3000 മില്ലീമീറ്റർ
ഇലയ്ക്കായാണ് കൃഷിയെങ്കിൽ 800 മില്ലീമീറ്ററിലും മഴകുറഞ്ഞാൽ ജലസേചനം ആവശ്യമാണ്.
മണ്ണ് മണലുചേർന്ന, നീർവാർച്ചയുള്ളത് മണ്ണിന്റെ പി എഛ് pH 5 - 9 കൃഷി ചെയ്യുന്ന സ്ഥലങ്ങൾ
11 നും 13 നും ലക്ഷം ടൺ കായയുമായി മുരിങ്ങ കൃഷിചെയ്യുന്ന രാജ്യങ്ങളിൽ ഇന്ത്യയാണ് ലോകത്തിൽ ഒന്നാമത്.
380 ചതുരശ്രകിലോമീറ്റർ സ്ഥലത്ത് ഇന്ത്യയിൽ മുരിങ്ങക്കൃഷി ചെയ്യുന്നുണ്ട്.
വിസ്താരത്തിലും ഉൽപ്പാദനത്തിലും ഇന്ത്യയിൽത്തന്നെ ആന്ധ്രയാണ് ഏറ്റവും മുന്നിൽ.
തൊട്ടുപിന്നാലെ കർണ്ണാടകവും തമിഴ്‌നാടും .
ശ്രീലങ്കയിൽ നിന്നും ഇറക്കുമതി ചെയ്യുന്നവയടക്കം തമിഴ്‌നാട്ടിൽ പലതരം ഇനങ്ങൾ കൃഷി ചെയ്യുന്നുണ്ട്.
ഒഡിഷയിൽ വീട്ടുവളപ്പിലാണു പ്രധാന കൃഷി.
കേരളത്തിലും തായ്‌ലാന്റിലും വേലിയായും വളർത്തുന്നു.
ഫിലിപ്പൈൻസിൽ ഇലകളാണ് പ്രധാനമായും ഭക്ഷണത്തിന് ഉപയോഗിക്കുന്നത്.
തായ്‌വാനിൽ പച്ചക്കറിയാവശ്യങ്ങൾക്കു വളർത്തുമ്പോൾ ഹൈയ്റ്റിയിൽ കാറ്റിനെ തടഞ്ഞ് മണ്ണൊലിപ്പിൽ നിന്നും രക്ഷപ്പെടാനാണ് മുരിങ്ങ വളർത്തുന്നത്.
മധ്യ അമേരിക്ക , കരീബിയൻ , തെക്കേ അമേരിക്ക , ആഫിക്ക , തെക്കുകിഴക്കേ ഏഷ്യ , ഓഷ്യാനിയയിലെ പലരാജ്യങ്ങൾ എന്നിവിടങ്ങളിലെല്ലാം മുരിങ്ങ കാട്ടിലും, നട്ടുവളർത്തി നാട്ടിലും ഉണ്ടാവുന്നുണ്ട്.
2010-ലെ അവസ്ഥയിൽ അമേരിക്കയിൽ വിതരണം നടത്താനായി ഹവായിയിൽ കൃഷി നടത്തുന്നത് അതിന്റെ പ്രാരംഭദശയിലേ ആയിട്ടുള്ളൂ.
ഏകവർഷിയായോ ബഹുവർഷിയായോ കൃഷിചെയ്യാവുന്ന ഒരു മരമാണ് മുരിങ്ങ.
ആദ്യത്തെവർഷം കായ ഭക്ഷ്യയോഗ്യമാണ്.
പിന്നീടുള്ള വർഷങ്ങളിൽ കായകൾ ഭക്ഷിക്കാൻ ആവാത്തവിധം കയ്പ്പേറിയതാവും.
അതിനാൽ വ്യാവസായിക അടിസ്ഥാനത്തിൽ എകവർഷിയായാണ് കൃഷി.
വളരെ അനുയോജ്യമല്ലാത്ത സ്ഥലങ്ങളിൽ കൃഷിനടത്തുമ്പോൾ ബഹുവർഷകൃഷിരീതിയാണ് അവലംബിക്കുന്നത്.
ഈ രീതിയിൽ മണ്ണൊലിപ്പും കുറവായിരിക്കും.
കാർഷികവനവൽക്കരണത്തിനും ബഹുവർഷരീതിയാണ് ഉപയോഗിക്കുന്നത്.
മണ്ണൊരുക്കൽ
ഉഷ്ണമേഖലാപ്രദേശങ്ങളിൽ മണ്ണൊലിപ്പ് ഒരു മുഖ്യപ്രശ്നമായതിനാൽ മേൽമണ്ണ് ഒരുക്കുന്നത് തീരെക്കുറച്ച് ആഴത്തിൽ മാത്രമായി ചുരുക്കുന്നു.
അടുപ്പിച്ച് അടുപ്പിച്ച് നടുന്നുണ്ടെങ്കിൽ മാത്രമേ ഉഴുവേണ്ടൂ.
അകത്തിയകത്തി നടുമ്പോൾ ചെറിയ കുഴിയുണ്ടാക്കി നടുന്ന രീതി അവലംബിക്കുന്നു.
അതിനാൽ മേൽമണ്ണ് ഒട്ടുംതന്നെ നഷ്ടപ്പെടാതെ തന്നെ ചെടിക്ക് നല്ല വേരോട്ടം ലഭിക്കുന്നു.
ഈ കുഴികൾ 30-50 സെന്റീമീറ്റർ ആഴത്തിലും 20-40 സെന്റീമീറ്റർ വീതിയിലും എടുക്കുന്നു.
വിത്തു നട്ടോ കമ്പുമുറിച്ചുനട്ടോ മുരിങ്ങ വളർത്താവുന്നതാണ്.
വിത്തുകളുടെ മുളയ്ക്കൽശേഷി വളരെയധികമാണ്.
12 ദിവസത്തിനുശേഷവും മുളയ്ക്കൽശേഷി 85 ശതമാനമാണ്.
മണ്ണിൽ പാകിയോ കൂടുകളിലോ വളർത്തിയെടുക്കുന്നത് സമയം അപഹരിക്കുന്ന ജോലിയാണെങ്കിലും ഈ രീതിയിൽ പ്രാണികളുടെയും കീടങ്ങളുടെയും ആക്രമണം കുറവായിരിക്കും.
മണ്ണൊലിപ്പ് കൂടിയ സ്ഥലങ്ങളിലും ഈ രീതി പ്രയോജനകരമാണ്.
ഒരു മീറ്റർ നീളമുള്ളതും കുറഞ്ഞത് 4 സെന്റീമീറ്റർ വണ്ണമുള്ളതുമായ കമ്പുകൾ നടാൻ ഉത്തമമാണ്.
കമ്പിന്റെ മൂന്നിലൊന്നോളമെങ്കിലും ഭാഗം മണ്ണിനടിയിൽ ആയിവേണം നടാൻ.
ഫിലിപ്പീൻസിൽ ജൂൺ മുതൽ ആഗസ്ത് വരെയുള്ള മാസങ്ങളിൽ ഒന്നുരണ്ടു മീറ്റർ നീളമുള്ള കമ്പുനട്ടാണ് പ്രജനനം നടത്തുന്നത്.
നീർവാർച്ചയുള്ള മണ്ണിൽ വിത്ത് ഒരു ഇഞ്ച് ആഴത്തിൽ പാകിവർഷം മുഴുവൻ തൈകൾ ഉണ്ടാക്കാൻ കഴിയും.
ഇലയുടെ ആവശ്യത്തിനാണു കൃഷിയെങ്കിൽ വളരെ അടുപ്പിച്ചാണ് ചെടികൾ നടുന്നത്.
ഇങ്ങനെയുള്ളപ്പോൾ കളനശീകരണവും കീടനിയന്ത്രണവും ബുദ്ധിമുട്ടാണ്.